[{"text_idx": "#000002", "text": "Bues i draw yn Llys Ynadon Caernarfon p\u2019nawma yn gwrando ar achos Geraint Jones, Trefor. Roedd Geraint o flaen ei well am wrthod talu am ei drwydded deledu fel protest yn erbyn Seisnigrwydd Radio Cymru. Rhaid i mi gydnabod nad oeddw ni\u2019n cytuno gyda\u2019r oll oedd yn cael ei ddadlau yn y llys heddiw yn enwedig y ddadl am burdeb ieithyddol, dydw i ddim am i Magi Dodd fynd ar gwrs gloywi iaith a dod yn o\u0302l yn siarad fel Gwilym Owen. Ond roeddw ni\u2019n cefnogi\u2019r alwad 100% i Radio Cymru roi\u2019r gorau i chwarae recordiau Saesneg oherwydd mae yna ddegau o sianeli radio eraill yn gwneud hynny. Ac i bob recordiaid Saesneg sy\u2019n cael ei chwarae mae yna gyfle yn cael ei golli i roi cyfle i fandiau Cymraeg."}, {"text_idx": "#000003", "text": "Dw i ddim mor siwr. Dwi\u2019n meddwl y dylai fod rhywun yn cadw golwg ar safon iaith PAWB ar Radio Cymru \u2013 yn cynnwys yr adran newyddion \u2013 tase fe ddim ond i\u2019w hatgoffa nhw sut i ddefnyddio \u201cwedi cael ar ddeall\u201d! Gallith iaith Magi Dodd a phawb fod yn naturiol AC yn gywir.\nYn fy marn i, os ydi cynnwys recordiau Saesneg yn golygu dy fod ti\u2019n cael mwy o gynulleidfa i recordiau Cymraeg, mae modd ei gyfiawnhau. Dw i\u2019n licio clywed recordiau Saesneg weithiau ond fyddwn i ddim yn troi at orsaf radio Saesneg. Mae pryd a faint a sut rai yn fater i\u2019w drafod, wrth gwrs.\nDwi\u2019n meddwl mai\u2019r peth pwysica i Radio Cymru yw gofalu bod beth maen nhw yn ei wneud yn dda. Wnes i flogio am hyn dipyn yn A\u0303 \u0301l. Dim oherwydd safon yr iaith na\u2019r caneuon Saesneg roedd fy ffrindiau i wedi rhoi\u2019r gorau i wrando \u2013 ond am fod y rhaglenni am dalp o\u2019r diwrnod yn ddiflas a di-ddim."}]